Na temelju Mjera za poticanje poduzetništva Grada Crikvenice u 2013. godini (''Službene novine Primorsko – goranske Županije“, broj 3/13.), Gradonačelnik Grada Crikvenice objavljuje




JAVNI POZIV
za podnošenje prijava za dodjelu pomoći i potpora poduzetnicima
Grada Crikvenice u 2013. godini




Grad Crikvenica, u cilju poticanja poduzetništva u 2013. godini, dodijeliti će financijska sredstva u vidu pomoću i potpora, i to:

1. Sufinanciranje pokretanja poduzetničke aktivnosti - do 50% troškova, maksimalno 1.000,00 kn jednokratno. Naknada troškova poduzetnicima početnicima koji prvi puta otvaraju obrt ili trgovačko društvo za pokriće dijela troškova vezanih uz pokretanje poduzetničke aktivnosti (troškovi javnog bilježnika, troškovi izrade: projektno-tehnološke dokumentacije, studije utjecaja na okoliš, izrade poslovnih planova ili investicijskih programa, nabave informatičke opreme),

2. Sufinanciranje troškova za konzultantske usluge, edukaciju i uvođenje certifikata ISO i HACCP standarda (za male poduzetnike i obrtnike) do 30 % troškova, a maksimalno 2.500,00 kuna jednokratno,

3. Sufinanciranje troškova izrade web stranice poduzetnicima početnicima koji prvi puta otvaraju obrt ili trgovačko društvo, maksimalno 1.000,00 kn jednokratno.

4. Potpora ženama poduzetnicama

4.1. Ulaganje u projekte ženskog poduzetništva sa svrhom tehnološkog unapređenja poslovanja: sufinanciranje nabavke opreme, alata i inventara, sufinanciranje uređenja unutarnjeg poslovnog prostora/radionice, sufinanciranje nabavke informatičke opreme i poslovnog softvera,

4.2. Marketing: sufinanciranje izrade poslovnog plana i konzultantske usluge za odobravanje kredita i jamstva (kod PC „Vinodol“), sufinanciranje troškova izrade promidžbenog materijala, izrada web stranice,

4.3. Edukacija/stručno osposobljavanje: trening za žene poduzetnice početnice, poticaji za samozapošljavanje, sufinanciranje/financiranje troškova doškolovanja/prekvalifikacije,

[bookmark: _GoBack]4.4. Sufinanciranje troškova čuvanja djece poduzetnicama početnicama,

4.5. Uvođenje poreznih olakšica za samozaposlene žene i žene poduzetnice.
Potpora može iznositi do 50% prihvatljivih troškova, najviše 5.000,00 kn, a dodatno potpora za sufinanciranje troškova čuvanja djece može iznositi do 50% prihvatljivih troškova, a najviše 5.000,00 kn,

5. Radi održanja deficitarnih zanimanja i to postolara i krojača: osiguranje poslovnih prostora uz povoljan najam ili subvencija troškova najma do 30% mjesečno ili maksimalno 500,00 kuna.


Pomoći i potpore mogu koristiti poduzetnici/ice (obrti i trgovačka društva) koji posluju i imaju sjedište na području Grada Crikvenice, te poduzetnici/ice koji ulažu na području Grada Crikvenice, bez obzira na sjedište poduzetnika, a od gospodarskog su interesa za Grad Crikvenicu.
Korisnik pomoći i potpora mora imati najmanje 1 zaposlenog na neodređeno vrijeme, uključujući vlasnika/cu.

Prijave na Javni poziv za dodjelu pomoći i potpora podnose se Gradu Crikvenici, Upravnom odjelu za financije, na propisanom Obrascu (koji je sastavni dio ovog Javnog poziva) sa traženom i potpunom dokumentacijom (Upravni odjel za financije može od podnositelja prijave tražiti dopunu dokumentacije odnosno dodatnu dokumentaciju).
Prijava se može poslati poštom ili predati neposredno u pisarnici Grada Crikvenice, Kralja Tomislava 85, Crikvenica (s naznakom „Prijava za dodjelu pomoći i potpora“) ili na e-mail: damir@crikvenica.hr

Obrazac za prijavu na Javni poziv podnositelj prijave može podići u Gradu Crikvenici, Upravnom odjelu za financije odnosno na službenoj web stranici Grada Crikvenice www.crikvenica.hr

Javni poziv za dodjelu pomoći i potpora je otvoren do 31. prosinca 2013. godine odnosno do utroška sredstava. Prijave na Javni poziv se podnose na adresu: Grad Crikvenica, Upravni odjel za financije, kralja Tomislava 85, 51260 Crikvenica.

